12/08/2022 | Administración LocalMunicipal
Ames
Aprobación definitiva do regulamento do Consello Sectorial de Cultura do Concello de Ames.

En sesión plenaria do 28 de abril de 2022, préstase a aprobación inicial o Regulamento do Consello Sectorial de Cultura do Concello de Ames Durante o prazo de exposición pública de trinta días hábiles (Boletín Oficial da Provincia da Coruña núm.85 do xoves 5 de maio de 2022 ) presentouse unha alegación. En sesión plenaria do 28 de xullo de 2022 tras a estimación parcial e resolución da alegación presentada aprobouse definitivamente o regulamento do Consello Sectorial de Cultura do Concello de Ames En cumprimento do previsto no artigo 70.2 da LRBRL faise público o texto definitivamente aprobado ós efectos da súa entrada en vigor que terá lugar unha vez publicado o texto definitivamente aprobado e transcorra o prazo previsto no artigo 65.2 LRBRL. Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. O texto integro do regulamento aprobado definitivamente é o seguinte: O Concello de Ames conta na actualidade, cun ecosistema cultural de gran riqueza e diversidade, asociacións, colectivos, creadores,-as, artistas. Atendendo ao compromiso coa demanda do tecido cultural, chegou o momento de crear un espacio estable, plural, organizado para o encontro, o diálogo e a participación no sector cultural municipal. Ata o de agora o concello de Ames non dispón dun órgano que canalice a participación e encontro entre todos os axentes interesados no eido cultural, por iso é necesario crear un consello sectorial en materia de cultura, para promover o diálogo e a participación de todos os axentes implicados no eido cultural e que todo isto repercuta positivamente no interese xeral. As competencias en cultura están distribuídas entre as administracións públicas. Ao seren os concellos o nivel de goberno mais próximo á cidadanía, son o espazo ideal onde impulsar medidas de participación da veciñanza, tanto a título individual como organizadas en asociacións e entidades, para a correcta solución dos seus problemas e inquedanzas. Unha función de proximidade que debe servir para garantir a promoción da cultura en todas as súas expresións, como ben común, como dereito cidadán, como factor clave para xerar cohesión e transformación social e como un dos piares do desenvolvemento sostible. A nivel internacional, son moitas as institucións e organismos que abordan a participación cidadá no deseño das políticas culturais. Por poñer algún exemplo, o Consejo de Europa desde os anos 80 insta aos estados a fomentar a participación cidadá, especialmente desde o ámbito local. A UNESCO na Convención de la Diversidad de Expresiones Culturales de 2005, recoñece o papel da sociedade civil e fomenta a súa participación activa. A Axenda 21 da cultura traballou nun Plan Estratéxico que incorpore a cultura de forma transversal ao resto de políticas públicas, que estableza órganos de participación da sociedade civil no deseño e elaboración das políticas culturais. Amparado polo dereito á participación cidadá nos asuntos públicos recollido nos artigos 9.2 e 23.1, da Constitución Española, e no disposto no Regulamento Orgánico de Participación Cidadá, (publicado o texto íntegro coa primeira modificación no BOP 92 de 22 de xuño de 2020), co obxectivo de facer realidade o compromiso do concello de Ames coa participación da cidadanía de xeito activo e transparente nos asuntos públicos, o Pleno do Concello de Ames, en sesión ordinaria celebrada o día 25 de febreiro de 2021 adoptou, o acordo de CONSTITUCIÓN do CONSELLO SECTORIAL DE CULTURA DO CONCELLO DE AMES, establecendo o seu réxime xurídico, a regulación da súa figura na normativa municipal e as normas que se deberan respectar para a súa composición. Así mesmo, en dito acordo plenario encárgaselle ao propio Consello a elaboración dun borrador dun regulamento que deberá elevarse ao Pleno Municipal para a súa aprobación. O Consello Sectorial de Cultura de Ames, é o órgano de carácter informativo, consultivo e de formulación de propostas en materia de promoción da cultura no ámbito municipal. Estará adscrito a área de Cultura, que facilitará os medios necesarios para o seu correcto funcionamento, atendendo ao disposto na lexislación vixente que en cada momento lle sexa de aplicación e ao que acorde a Corporación Municipal no uso das súas competencias. Este Consello rexerase polo disposto no presente Regulamento e, no non previsto no mesmo polo Regulamento de Participación Cidadá do Concello de Ames. Con carácter supletorio será de aplicación a Lei 40/2015, de 1 de outubro, do Réxime Xurídico do Sector Público en materia de órganos colexiados. Fomentar a protección e a promoción da calidade de vida dos sectores implicados. Fomentar a participación directa das persoas, entidades e sectores afectados ou interesados. Informar ao concello dos problemas específicos do sector. Propoñer solucións alternativas aos problemas do sector, coa obriga, por parte do concello, de estudalas e, se é o caso, consideralas; dando conta da decisión adoptada na seguinte sesión que se celebre. Seguimento dos acordos adoptados por parte do Concello sobre as propostas do consello sectorial. Darase traslado dos acordos adoptados e dos informes que os avalen. Consulta previa polo Concello de todos os asuntos de transcendencia que afecten ao sector. De acordo co establecido no artigo 26 do Regulamento Orgánico de Participación Cidadá, tras a modificación aprobada o 30.01.2020, e no acordo plenario do Concello de Ames do 25 de febreiro de 2021, establécese a composición do Consello Sectorial de Cultura que será a seguinte: Presidente -a: concelleiro/a de Cultura ou concelleiro/a no que este delegue. Secretario/-a: persoal técnico municipal da área de Cultura nomeada polo Pleno Municipal, que actuará con voz pero sen voto. Vogais: Un/unha representante elixido/a por cada unha das entidades culturais e veciñais, que manifesten a súa vontade de pertencer ao mesmo e estean legalmente constituídos e inscritas no Rexistro Municipal de Asociacións do Concello de Ames, que desenvolvan actividades programadas anualmente para a promoción cultural, ben con carácter xeral ou nalgunha faceta particular (música, danza, teatro, canto, artes plásticas, festas locais. etc) Unha persoa representante por cada grupo municipal ou concelleiro/a non adscrito/a. No caso do Grupo Mixto poderán asistir os membros non titulares, con voz pero sen voto. O director/a da Escola Municipal de Música. Un/ unha representante das Bibliotecas Municipais elixido/a entre os as traballadores/as das bibliotecas. O/a director/a ou Coordinador/a da Escola Municipal de Teatro de Ames. Todos os nomeamentos de representantes deberán incluír a designación dun/dunha ou máis representante(s) substituto/a(s) que suplirá/n ao/á titular nos casos en que este/a non poida asistir. Poderán asistir ás sesións persoas técnicas ou expertas, así como profesionais independentes, colectivos e personalidades relevantes no ámbito cultural e representantes de entidades privadas relacionados co sector cultural, que poidan asesorar ou que se considere que a súa presenza sexa de interese en determinados temas que se vaian tratar. Esas persoas serán designadas pola presidencia do Consello a proposta de calquera das persoas integrantes do pleno e actuarán nas sesións con voz pero sen voto. As persoas que forman parte deste consello, e as persoas que poidan participar, non percibirán remuneración algunha polo exercicio das súas funcións, excepto nos casos das persoas expertas que poderán percibir as dietas pola asistencia as reunións. TITUL O III COMPETENCIAS E FUNCIONAMENTO DOS ÓRGANOS DO CONSELLO Artigo 4.- O pl eno do consello estará integrado polos seguintes membros: Presidente -a: concelleiro/a delegado/a de Cultura ou concelleiro/a no que este delegue. Secretario/-a: persoal técnico municipal da área de cultura nomeado polo Pleno Municipal, que actuará con voz pero sen voto. Vogais: Once vogais elixidos/as de entre a totalidade de representantes de e ntidades culturais e veciñais que formen parte do Consello Sectorial de Cultura. O seu nomeamento corresponderá ao propio Consello Sectorial. Unha persoa representante por cada grupo municipal ou concelleiro/a non adscrito/a. No caso do Grupo Mixto poderán asistir os membros non titulares, con voz pero sen voto. O director/a da Escola Municipal de Música. Un/ unha representante das Bibliotecas Municipais elixido/a entre os as traballadores/as das bibliotecas. O/a director/a ou Coordinador/a da Escola Municipal de Teatro de Ames. Son funcións da presidencia: Presidir as reunións do Pleno. Representar ao Consello Sectorial da Cultura coa precisión de que na Asemblea de participación veciñal a representación será elixida entre os representantes das entidades culturais e veciñais que foran parte do Consello Sectorial da Cultura. Dirixir e coordinar a súa actividade, e as relacións externas. Acordar a convocatoria das sesións e fixar a orde do día, así como presidilas, moderalas e dirimir os empates co seu voto de calidade. Velar polo cumprimento dos fins do Consello e pola execución dos acordos, de acordo coa normativa vixente. Manter informada á Corporación Local dos acordos adoptados no Consello. Xestionar a asistencia ao Consello Sectorial de Cultura, con voz pero sen voto, daquelas persoas que pola súa competencia técnica poidan presentar informes necesarios para un mellor desenvolvemento das tarefas deste. Calquera outra que se corresponda coas súas funcións Son funcións da secretaría: Asistir ás sesións con voz pero sen voto. Solicitar e prestar apoio técnico aos membros do Consello. Remitir as convocatorias e os correspondentes ordes do día das sesións por orde da Presidencia. Levantar acta das sesións e e custodiar a documentación do Consello. Levar a cabo os actos de comunicación necesarios. Certificar coa súa sinatura os acordos do Consello, co visto e prace da Presidencia. Calquera outra relativa as funcións da Secretaría que lle encomende o Consello Sectorial de Cultura. Tanto o Pleno como o propio Consello Sectorial de Cultura, renovaranse cada catro anos. A renovación dos cargos correspondentes á presidencia e aos representantes de cada grupo que compoñan a Corporación Municipal, realizarase de forma automática cos cambios de Corporación tras as eleccións municipais. O resto dos membros serán elixidos polo Consello Sectorial nos tres meses seguintes á toma de posesión da nova Corporación. Os membros que o sexan en virtude da representación que ostentan, perderán a condición de membro no momento de cesar como representante da súa asociación ou colectivo. No caso de producirse algunha vacante, esta deberá ser cuberta no prazo dun mes, e o novo membro serao polo tempo que resta para cumprir o mandato dos catro anos. Asistir ás reunións do Consello. Recibir información sobre a actividade do Consello e de calquera dos seus órganos. Ter acceso ás actas e á documentación do Consello e de calquera dos seus órganos. Representar e defender no ámbito do Consello os intereses da súa organización, asociación ou grupo político. Presentar e defender ante o Consello iniciativas e propostas. Impugnar os acordos dos órganos do Consello que estime contrario ao presente Regulamento. Relacionarse con outros Consellos de Cultura, representado polo presidente. Asistir ás reunións dos órganos do Consello. Contribuír ao mellor desenvolvemento e promoción do Consello. Absterse de facer calquera tipo de xestión en representación do Consello sen coñecemento e consentimento explícito do mesmo. Respectar os acordos adoptados polo Pleno do Consello. Colaborar en todos aqueles traballos que sexan asumidos na actividade do Consello. Respectar e cumprir co disposto neste Regulamento. Debater as liñas xerais de actuación do Consello Sectorial de Cultura. Así mesmo aprobar o Plan de traballo e memoria anual. Elixir os/as vogais que formarán parte do Pleno cando se produza algunha baixa ou modificación no rexistro de asociacións durante un mandato de catro anos. Propoñer e aprobar a creación de grupos de traballo que considere necesarios. Recoller as propostas, ideas e suxestións da cidadanía en materia de cultura para o seu estudo e sometemento ao Pleno do Concello. Debater e adoptar todas as propostas que eleven os grupos de traballo, e solicitarlle informes ou propostas acerca de cuestións concretas. Propoñer a realización de estudos sobre obxectivos e políticas municipais no ámbito cultural, coñecemento de necesidades, satisfacción da cidadanía, seguimento e avaliación de boas prácticas, programas de mediación, indicadores culturais, así coma a análise de uso dos espazos culturais de titularidade municipal. Relacionarse con outros Consellos de Cultura, representado pola presidencia. Asumir as competencias non atribuídas expresamente a outro órgano do Consello. As sesións do Pleno poderán ser ordinarias e extraordinarias, estas faranse públicas a través dos mecanismos recollidos na lei Ley 1/2016, de 18 de xaneiro, de transparencia y bo goberno. O Pleno do Consello celebrará a súa primeira sesión dentro dos dous meses seguintes a aprobación do presente Regulamento polo Pleno da Corporación. En dita sesión decidirase o calendario de reunións ordinarias. O Pleno xuntarase, como mínimo, en sesión ordinaria, dúas veces ao ano e en sesión extraordinaria cando a importancia ou urxencia dos asuntos o requira, por iniciativa do/a presidente/a ou sexa solicitado pola terceira parte da totalidade dos seus membros. As sesións convocaranse a través de medios electrónicos, cunha antelación mínima de 7 días naturais, agás se dean circunstancias de urxencia que deberá ser ratificada pola propia asemblea, acompañada da orde do día e toda a documentación necesaria para a súa deliberación cando sexa posible. Non poderá ser obxecto de deliberación ou acordo ningún asunto que non figure incluído na orde do día, salvo que sexa declarado de urxencia o asunto, polo voto favorable da maioría. As sesións do Pleno terán lugar en primeira convocatoria sempre que concorra a maioría absoluta dos seus membros e en segunda convocatoria, media hora despois, sempre que asista o/a presidente/a, o/a secretario/a e un terzo dos vogais. Os acordos serán adoptados por maioría simple. No caso de empate, decidirá o voto de calidade do/a presidente/a. Para tratar materias específicas e temas concretos, O pleno creará grupos de traballo de carácter temporal, que poden requirir a participación de persoal técnico municipal doutras áreas ou de asesoramento externo. No acordo de creación especificaranse as súas funcións, composición e duración previsible. Os grupos de traballo reuniranse sen periodicidade fixa. Cada grupo elixirá un portavoz, e unha vez finalizada a actuación darán conta ao Pleno para que adopte os acordos que procedan. As tarefas de moderación e secretaría dos grupos de traballo, serán exercidas pola Presidencia e Secretaría do Pleno, respectivamente. Disposición final Primeira.- O presente Regulamento entrará en vigor tras a súa completa publicación no Boletín Oficial da Provincia da Coruña e unha vez transcorrido o prazo ao que se refire o artigo 70.2 en relación co artigo 65.2 da Lei 7/1985, de 2 de abril, reguladora das bases de réxime local. Ames, 09 de agosto de 2022 O alcalde José Blas García Piñeiro